בתחרויות השחייה של המכביה התשע-עשרה שנערכו ביולי אותה שנה השתתפה למקוף בתחרויות הנוער וזכתה במדליית זהב, במשחה ל-400 מטר חופשי בשיא אישי חדש של 4:22.14 דקות. נוסף לכך, היא סיימה במקום רביעי במשחה ל-200 מטר חופשי בתוצאה של 2:07.89 דקות ובמקום שישי במשחה ל-200 מטר פרפר בתוצאה של 2:27.42 דקות. שבועיים לאחר מכן, באליפות ישראל בשחייה היא זכתה ב-3 מדליות, 1 זהב ו-2 כסף. מדליית זהב בפעם השנייה ברציפות, במשחה ל-1500 מטר חופשי בשיא ישראלי חדש לגילאי 16 של 17:27.62 דקות (השיא הנוכחי), לפני יעל דניאלי (17:37.05 דקות) ורוני בווה מהפועל ירושלים (17:42.58 דקות). מדליות כסף, במשחה ל-800 מטר חופשי בתוצאה של 9:08.36 דקות, אחרי מרטינה מרקס (9:07.07 דקות) ולפני רוני בווה (9:11.23 דקות) ובמשחה ל-400 מטר חופשי בתוצאה של 4:22.32 דקות, אחרי מרקס (4:20.92 דקות) ולפני בווה (4:27.53 דקות). נוסף לכך, היא סיימה במקום שישי במשחה ל-200 מטר חופשי בתוצאה של 2:07.88 דקות.